《昨晚溪缘之论闻善友颇不能堪戏成八句》
宋代·林希逸

作室道谋虽不可，同舟义等又何疑。自贤必去能贤也，不受何宗是受之。

非马固知难喻马，围棋恐未及看棋。溪干老子归来笑，忆到行河集议时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。